BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD U ISTOČNOM SARAJEVU
Broj predmeta: 61 0 St 016629 25 St
Istočno Sarajevo, 10.07.2026. godine


[bookmark: _Hlk234586047][bookmark: _Hlk234587961]	Okružni privredni sud u Istočnom Sarajevu, stečajni sudija Lila Mioković, u stečajnom postupku nad imovinom pravnog lica „Prorius“ d.o.o. Pale, ul. Trebevićka broj 20, Pale dana 10.07.2026. godine  je donio slijedeće: 
                                            
                                                                   R J E Š E NJ E

1. Zaključuje se stečajni postupak nad stečajnim dužnikom „Prorius“ d.o.o. Pale, ul. Trebevićka broj 20, Pale,  zbog nedostatka stečajne mase.
1. Razrješava se dužnosti stečajni upravnik  Zdravka Mastilović iz Pala.
1. Ovo Rješenje će se objaviti u „Službenom glasniku RS i na oglasnoj ploči suda, te će se isto dostaviti  nadležnom Tužilaštvu.
1. Po pravosnažnosti Rješenja, isto će biti dostavljeno registru Okružnog privrednog suda u Istočnom Sarajevu, radi brisanja stečajnog dužnika iz sudskog registra.
1. Obavještavaju se stečajni dužnik, stečajni upravnik i povjerioci da pravne posljedice zaključenja  stečajnog postupka nastupaju osam dana nakon objavljivanja ovog Rješenja u „Službenom glasniku  Republike Srpske“.

                                                               Obrazloženje

	Rješenjem ovog Suda broj 61 0 St 016629 25 St St od 19.05.2026. godine otvoren je stečajni postupak nad imovinom pravnog lica Prorius“ d.o.o. Pale, ul. Trebevićka broj 20, Pale, a oglas o otvaranju  stečajnog postupka objavljen je u Službenom glasniku RS broj “ broj 51 od 09.06.2026. godine.

	Dana 09.07.2026. godine održano je ispitno ročište gdje su ispitane prijave potraživanja, te  je utvrđeno da su ukupna prijavljena potraživanja povjerilaca prema stečajnom dužniku u iznosu 4.733, 00 KM, da su priznata i utvrđena potraživanja u ukupnom iznosu od  4.733, 00 KM. Odmah nakon završenog ispitnog ročišta  u nastavku je  održano  izvještajno ročište.

[bookmark: _GoBack]	Na izvještajnom ročištu stečajna upravnica je upoznala sud da stečajni dužnik na dan otvaranja stečajnog postupka nije imao zaposlenih radnika, da  ne obavlja poslovnu djelatnost, budući da je platežno nesposobno i nije u mogućnosti dalje poslovati, te da nema imovine. Također je  navela da je odgovornog lica stečajnog dužnika, J.K, uzela Izjavu dana 06.11.2024. godine, a koja je ovjerena kod nadležnog opštinskog organa, kojom se ista izjašnjava po pitanju prestanka rada preduzeća i gubitka opreme tj. imovine preduzeća, iz koje je stečajna upravnica donijela zaključak da  je preduzeće prestalo sa radom 2015. godine.
Iz Izvještaja stečajne upravnice proističe da privredno društvo trenutno ne raspolaže imovinom, niti da posjeduje vlastiti kapital, te se može zaključiti da poslovanje „Prorius“ d.o.o.  Pale opterećeno sa neizmirenim obavezama, da ne može biti pozitivno, a svako obavljanje poslovne djelatnosti u narednom periodu bi pogoršavalo njegov finansijski položaj. 
Imajući u vidu obaveze prema stečajnim povjeriocima Opšteg isplatnog reda, neposjedovanje sopstvenih osnovnih sredstava za obavljanje registrovane djelatnosti, stečajna upravnica je navela da je mišljenja da dalje vođenje stečajnog postupka nema ekonomsku opravdanost, na osnovu čega je predložila da, uzimajući u obzir činjenicu, da stečajni dužnik ne raspolaže pokretnom niti nepokretnom imovinom, a time ni stečajnom masom, a ima obaveze, da se u skladu sa odredbama člana 191. Zakona o stečaju Republike Srpske (”Službeni glasnik Republike Srpske”, broj 16/16), zaključi stečaj zbog nedostatka stečajne mase iz sredstava za pokriće stečajnog postupka. 
Skupština  povjerilaca  jednoglasno je donijela odluku kojom je prihvatila izvještaj stečajne upravnice o toku stečajnog postupka nad stečajnim dužnikom, te su naveli da su saglasni sa takvim prijedlogom.
 
	Odredbama člana 191. Stav 1. Zakona o stečaju, propisano je da, ako se nakon otvaranja stečajnog postupka ispostavi da stečajna masa nije dovoljna za pokriće troškova stečajnog postupka, stečajni sudija će zaključiti stečajni postupak.

	Nakon saslušanja skupštine povjerilaca i stečajnog upravnika na izvještajnom ročištu, a imajući u vidu činjenice da stečajni dužnik ne raspolaže imovinom iz koje bi se namirili troškovi stečajnog postupka, sud nalazi da su ispunjeni uslovi propisani članom 191. Zakona o stečaju (Sl. glasnik RS broj 16/16), pa je donesena odluka kao u izreci Rješenja.

                                                                                                                       Stečajni sudija

                                                                                                                      Lila Mioković

POUKA O PRAVNOM LIJEKU:
Protiv ovog Rješenja može se izjaviti žalba Višem privrednom sudu Banja Luka u roku od 8 dana od dana objavljivanja u Sl. Glasniku RS. Žalba se podnosi putem ovog suda u tri primjerka.

